Ekstraordinær+generalforsamling+27.+januar+2010

= = = R**eferat** =


 * 1.** **Valg af stemmetællere**
 * Manja Gyldendal og Andreas Libonati vælges til stemmetællere (til at optælle stemmer såfremt vi ikke opnår konsensus i beslutningsprocessen) **

2. **Valg af Dirigent** Andreas Lloyd (kollektivgruppen) vælges som dirigent. Kristine Meldal vælges som ordstyrer.

Maiken Bauer vælges som referent
 * 3. Valg af referent**

Mødet indledes med et kort oplæg om konsensus processer og beslutning da det efterstræbes i Kbhff regi at beslutninger træffes ved konsensus.

Økonomigruppen præsenterer [|budgettet for 2010], da dette ikke blev fremlagt til godkendelse på sidste generalforsamling. Budgettet for 2010 godkendes af medlemmerne.
 * 4. Godkendelse af budget for 2010**

Økonomigruppen præsenterer [|budgettet for 2011], da dette ikke blev fremlagt til godkendelse på sidste generalforsamling. Budgettet bygger på en antagelse om en medlemstilvækst på 15 medlemmer per uge. Der er forventning om samme forbrug som i 2010 men med samtidig stordriftsfordele i forbindelse med den øgede medlemstilvækst, hvorfor vores omsætning stiger. Dette sikrer et dækningsbidrag på 11% (mod 10% i 2010). Der stilles forslag fra et medlem til at økonomigruppen stiller med et revideret budget i maj, når effekten af de mange nye lokalafdelinger bedre kan vurderes. Budgettet for 2011 godkendes af medlemmerne.
 * 5. Godkendelse af budget for 2011**

Økonomigruppen præsenterer de nye overvejelser om gentænkning af foreningens struktur idet Kbhff er gået fra være én samlet fælles afdeling til flere små og foreningen er stadigt voksende. Dette skal vi tage hånd om organisatorisk og strukturelt.
 * 6. Oplæg til økonomisk struktur for KBHFF**

Indledningsvis præsenterer fire studerende fra CBS, som har arbejdet sammen med økonomigruppen, deres projekter om socialt entrepreneurship. To ud af de 4 forskellige projekter som de studerende udarbejdede præsenteres på generalforsamlingen. Modellerne diskuteres i forhold til kbhff strukturen og vores store vækst. Et forslag/råd fra studenterne er at definere en klar vision for fødevarefællesskabet ud fra vores 10 grundprincipper.

I de nuværende vedtægter er der ikke taget højde for at Kbhff deles op i lokalafdelinger. Derfor har Økonomigruppen udarbejdet[| et forslag til en ny økonomisk og organisatorisk struktur for fødevarefællesskabet].

Forslaget til den nye struktur kort:
 * Fødevarefællesskabet forbliver een samlet forening.
 * Medlemskabet skal knyttes til én afdeling ad gangen.
 * Medlemmerne kan frit skifte til den afdeling man ønsker at være tilknyttet, og hente sine fødevarer og lægge sine arbejdstimer der (alle medlemmer skal fortsat lægge ca. 3 timer/md)
 * Lokalafdelingerne står for deres egen driftsøkonomi og betaler deres egne regninger, og kan selv købe inventar og beslutte hvordan de vil benytte deres likvidbeholdning. Man kan gå sammen med andre afdelinger om større investeringer, hvis det vedtages på de respektive butikkers medlemsmøder.
 * Lokalafdelingerne betaler et kontingent til fødevarefællesskabets fælleskasse.
 * Fødevarefællesskabets fælleskasse bruges til fælles infrastruktur og ydelser, der kommer alle afdelinger til gode (revisorbistand, hjemmeside, medlemsdatabase/online betalingssystem), samt øvrige tiltag, som medlemmerne af hele fødevarefællesskabet i fællesskab beslutter at bruge penge på, på de kvartalsvise medlemsmøder for hele foreningen.
 * Lokalafdelingernes kontingent til fælleskassen vil være indmeldelsesgebyr og kontingent, samt 1 krone per solgt pose. Lige nu er kontingent lig nul og indmeldelsegebyret 100 kr.
 * Hver lokalafdeling skal indstille 3 lokalrepræsentanter til at deltage i de fælles arbejdsgrupper:
 * En butiksansvarlig, der er medlem af foreningens bestyrelse
 * En økonomiansvarlig, der er er medlem af foreningens økonomigruppe (der samarbejder om at udarbejde fælles regnskab for foreningen for at minimere revisionsudgifter)
 * En indkøbsansvarlig, der er medlem af foreningens indkøbsgruppe (der samarbejder om indkøbet og kan derved lettere koordinere med avlere i forbindelse med bestilling af varer, logistik, fremtidig planlægning af sæsonens grøntsager mv). Det er tanken at en fælles bestilling af varer sikrer os mod konkurrence de enkelte afdelinger imellem. Alle får en samlet mængde grøntsager i alle poser dvs. den procentdel per pose der går til drift kan ensrettes for alle afdelinger. Dette er ikke eksplicit skrevet ind i økonomigruppens forslag til vedtægtsændringer.
 * Det er et minimumskrav for at strukturen/modellen kan lade sig gøre og hver enkelt lokalafdeling stiller således med 1 person til hver af de ovenstående fælles grupper!
 * Dette betyder, at foreningens valgte bestyrelse ligeledes skal ændre deres struktur til (foruden formand og næsteformand og kasserer) at bestå af en butiksansvarlig repræsentant fra hver lokalafdeling (som de enkelte afdelinger selv udvælger og indstiller på den ordinære generalforsamling), samt en repræsentant fra indkøbsgruppen.

Økonomigruppen foreslår, at fødevarefællesskabet afprøver den nye økonomiske struktur i en testperiode fra d. 27. januar og frem til næste ordinære generalforsamling i oktober 2011 (ca. 8 måneder). Den foreslåede struktur bygger på en række antagelser (bl.a. at lokalafdelingerne sælger grøntsagsposer og ikke udelukkende løssalg. Disse antagelser må ligeledes tages op til eftersyn efter testperioden ultimo oktober 2011. I tillæg arbejdes der hen mod, at den organisatoriske del af forslaget kan besluttes ved generalforsamlingen til oktober.

Forslaget fra økonomigruppen samt den angivne testperioden vedtages af medlemmerne.

[|Denne vedtægtsændring] er primært en sproglig ændring, det ændrer ikke noget ved den praksis vi har i KBHFF lige nu. Vi ønsker at ændre ordet “kontingent” til “indmeldelsesgebyr” i vedtægterne, da “indmeldelsesgebyr” er et bedre udtryk til at beskrive den engangsbetaling af medlemskab, som er praksis i dag end “kontingent”. Forslaget om vedtægtsændringen vedtages af medlemmerne.
 * 7. Forslag til vedtægtsændring om kontingent og medlemsgebyr**

De forskellige arbejdsgrupper og afdelinger præsenterer en status over deres arbejde.
 * 8. Nyt fra grupperne**

i) Per fra butiksgruppen i Kafax melder at Nørrebro når snart 500 poser dvs. tjanserne i Kafax skal omstruktureres og derfor opfordres der til at flere medlemmer melder sig ind i butiksgruppen og hjælper med den konkrete fremtidige omstrukturering. ii) Der er bekymring over at folkekøkkenet i Kafax blev lukket som følge af politikkens annoncering af folkekøkken – derpå kom fødevarestyrelsen og gennegik deres køkken resultatet blev en sur smiley og en bøde på 10.000 kr. Opfordringen blev at vi skal sørge for at passe på hinanden og de andre lokale initiativer som KBHFF deler lokaler og interesser med. iii) Funding-gruppen søger midler til bl.a. poser, istandsættelse af køkkenet i folkets hus etc. – midlerne fra de små fonde rækker ikke, så gruppen efterspørger hos medlemmerne om der er kendskab til større fonde som kan søges og samtidig ønsker de at tage temperaturen på om der kunne være en konflikt for KBHFF i at søge midler hos eksempelvis Nordea-Fonden eller Tryg-Fonden?! iv) Der har været debat på vores forum ang. indkøb af varer fra fængslet Søbysøgaard. Arrangements- og indkøbsgruppen vil arrangere et debatarrangement om hvorvidt det er etisk forsvarligt at indkøbe fødevarer fra fængslet Søbysøgaard. Indtil der er en afklaring i sagen indkøbes der ikke varer fra Søbysøgaard.
 * 9. Eventuelt**

For dette referat,

Maiken Bauer